odbor starostlivosti o životné prostredie	
Štefánikova trieda 69, 949 01 Nitra	

č. s.: OU-NR-OSPZ3-2021/019221-03/F49                                      	V Nitre, dňa: 29. 07. 2021

V E R E J NÁ  V Y H L Á Š K A

R o z h o d n u t i e

Okresný úrad Nitra, odbor starostlivosti o životné prostredie, oddelenie ochrany prírody a vybraných zložiek životného prostredia (ďalej len OÚ Nitra),  ako  príslušný  správny  orgán  podľa  ust. § 5 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov a ako príslušný orgán štátnej vodnej správy podľa ust. § 61 zákona      č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) a ako špeciálny stavebný úrad podľa ust. § 120 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „stavebný zákon“) v súlade s ustanoveniami zák. č. 71/1967 Zb. o správnom konaní (správny poriadok) v znení neskorších predpisov 

vydáva

stavebníkovi:

Západoslovenská vodárenská spoločnosť, a.s., Nábrežie za hydrocentrálou 4, 949 60 Nitra

p o v o l e n i e

na vybudovanie vodnej stavby podľa § 26 ods. 1 vodného zákona v súčinnosti s § 66 stavebného zákona

„Nitrianske Hrnčiarovce – prepojenie vodovodu a vytvorenie tlakových pásiem“

V rozsahu:
Stavebné objekty:
•	SO 01 Prepojenie vodovodu
o	 Prepoj č. 1 – HDPE PE 100 – D160/9,5 – 13,00 m
o	 Prepoj č. 2 – HDPE PE 100 – D110/6,6 – 76,80 m
o	 Prepoj č. 3 – HDPE PE 100 – D110/6,6 – 77,00 m

na par. č:  
•	1127/7 parc. registra „C“, k. ú. Nitrianske Hrnčiarovce – vlastníkom pozemku je Obec Nitrianske Hrnčiarovce na základe LV č. 2254 – zmluva o budúcej zmluve o zriadení vecného bremena
•	1134 parc. registra „E“, k. ú. Nitrianske Hrnčiarovce – vlastníkom pozemku je Obec Nitrianske Hrnčiarovce na základe LV č. 3452 – zmluva o budúcej zmluve o zriadení vecného bremena
•	1131/200 parc. registra „E“, k. ú. Nitrianske Hrnčiarovce – vlastníkom pozemkov je Jednotné roľnícke družstvo v Nitrianskych Hrnčiarovciach na základe LV č. 3606 – správcom pozemku je Slovenský pozemkový fond – súhlas správcu pozemku

účel stavby:	prepojenie verejného vodovodu
charakter stavby:	trvalá
druh stavby: 	líniová vodná stavba  
 
Obec Nitrianske Hrnčiarovce ako príslušný stavebný úrad podľa § 117 ods. 1, zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov udelila súhlas k vydaniu stavebného povolenia špeciálnemu stavebnému úradu pre vodnú stavbu „Nitrianske Hrnčiarovce – prepojenie vodovodu a vytvorenie tlakových pásiem“.  
 
Obec Nitrianske Hrnčiarovce ako príslušný stavebný úrad podľa § 117 ods. 1 zákona č. 50/1976 Zb. o územnom plánovaní a stavebnom poriadku vydalo podľa § 39 stavebného zákona rozhodnutie o umiestnení stavby ,,Nitrianske Hrnčiarovce – prepojenie vodovodu a vytvorenie tlakových pásiem“.
     
Podmienky povolenia: 

I. všeobecné:

1.	Stavebníkom bude Západoslovenská vodárenská spoločnosť, a.s., Nábrežie za hydrocentrálou 4, 949 60 Nitra
2.	Stavba bude uskutočnená podľa dokumentácie overenej špeciálnym stavebným úradom         vo vodoprávnom konaní, vypracovanej projektantom: Ing. Bohuš Malík, 12/2019.
3.	Stavba bude realizovaná dodávateľsky.
4.	Stavebník oznámi vybraného dodávateľa stavby, orgánu štátnej vodnej správy, v termíne      do 15 dní odo dňa jeho vybratia a predloží doklad o jeho odbornej spôsobilosti.
5.	Stavebník zabezpečí pred začatím stavby vytýčenie jej priestorovej polohy právnickou alebo fyzickou  osobou, oprávnenou vykonávať geodetické a kartografické práce.
6.	Pred zahájením výkopových prác, zabezpečiť u správcov vytýčenie existujúcich podzemných vedení.
7.	Na stavbe musí byť k dispozícii právoplatné stavebné povolenie a dokumentácia overená v stavebnom konaní. 
8.	Stavebník oznámi orgánu štátnej vodnej správy termín začatia stavebných prác.
9.	Prerokovať s tunajším úradom zmeny projektu, ktoré by sa ukázali v priebehu výstavby nutné        a v značnej miere by menili technické riešenie alebo majetkovo právne vzťahy.
10.	Škody spôsobené počas výstavby nahradiť v zmysle platných právnych predpisov.
11.	Stavebník je povinný viesť stavebný denník.
12.	Stavebník je povinný umožniť povereným orgánom vstup na stavbu za účelom vykonania štátneho stavebného dohľadu.
13.	Pri uskutočnení stavby dodržať ustanovenia § 48 až § 53 stavebného zákona, všetky súvisiace platné právne predpisy a všetky príslušné Slovenské technické normy (STN).
14.	Výkopové práce v ochrannom pásme všetkých podzemných vedení je nutné vykonávať ručne,                   pri križovaní a súbehu s nimi dodržať podmienky STN 73 6005 – Priestorová úprava vedení technického vybavenia.
15.	Po ukončení stavby, pozemky dotknuté výstavbou dať do pôvodného stavu.
16.	Pred dokončením stavby, požiada stavebník oprávnenú organizáciu alebo osobu o geodetické    zameranie stavby.
17.	Stavba nesmie byť začatá skôr, ako vodoprávne povolenie nadobudne právoplatnosť              (§ 52 zákona č. 71/1967 Zb.). Vodoprávne povolenie stráca platnosť, ak sa so stavbou nezačne do dvoch rokov odo dňa, kedy nadobudlo právoplatnosť.

II. vyplývajúce z vyjadrení obce, správcov inžinierskych sietí, dotknutých orgánov štátnej správy a dotknutých organizácií:

OÚ Nitra, odbor starostlivosti o životné prostredie, oddelenie ochrany prírody a vybraných zložiek životného prostredia  – OH
	list č. OU-NR-OSZP3-2020/013370-002 zo dňa 13. 02. 2020

•	Odpady vzniknuté pri výstavbe investície predovšetkým zhodnotiť alebo odovzdať na zhodnotenie.
•	Pokiaľ nie je možné alebo účelné zhodnotenie odpadov, ktoré vzniknú pri realizácii investície, je potrebné zabezpečiť ich zneškodnenie oprávneným subjektom  podľa zákona č. 79/2015 Z. z. o odpadoch .
•	Zhromažďovať odpady utriedené podľa druhov odpadov a zabezpečiť ich pred znehodnotením, odcudzením alebo iným nežiaducim únikom.
•	Pri realizácii uvedenej investície a pri jej prevádzkovaní je nutné dodržiavať ustanovenia legislatívy na úseku odpadového hospodárstva.
•	Ku kolaudačnému konaniu je potrebné vyjadrenie v zmysle § 99 ods. 1 písm. b) bod 5 
zákona č. 79/2015 Z. z. o odpadoch. K žiadosti o vydanie vyjadrenia žiadateľ predloží doklady o množstve a spôsobe nakladania s odpadmi produkovanými počas realizácie stavby.

Krajský pamiatkový úrad v Nitre
     	 list č. KPUNR-2020/3967-2/11656/NIK zo dňa 12. 02. 2020

•	V prípade zistenia archeologického nálezu nálezca alebo osoba zodpovedná za vykonávanie prác podľa ustanovenia § 40 ods. 2 a 3 pamiatkového zákona oznámi nález najneskôr na druhý pracovný deň Krajskému pamiatkovému úradu Nitra a nález ponechá bezo zmeny až do obhliadky Krajským pamiatkovým úradom Nitra alebo ním poverenou odborne spôsobilou osobou, najmenej však tri pracovné dni odo dňa ohlásenia. Do vykonania obhliadky je nálezca povinný vykonať všetky nevyhnutné opatrenia na záchranu nálezu, najmä zabezpečiť ho  proti poškodeniu, znehodnoteniu, zničeniu a odcudzeniu. Archeologický nález môže vyzdvihnúť a premiestniť z pôvodného miesta a z nálezových súvislostí iba oprávnená osoba metódami archeologického výskumu. 
 
Západoslovenská vodárenská spoločnosť, a.s.
     	 list č. 12690-2020 zo dňa 17. 02. 2020

•	ZsVS a.s. OZ Nitra ako prevádzkovateľ verejného vodovodu v záujmovom území, súhlasí s vybudovaním navrhovanej stavby „Nitrianske Hrčiarovce – prepojenie vodovodu a vytvorenie tlakových pásiem“ pre stavebníka – ZsVS, a.s. Nitra v rozsahu predloženej dokumentácie. O súhlasné stanovisko so stavbou je nevyhnutné požiadať vlastníka verejného vodovodu – Obec Nitrianske Hrnčiarovce.
•	Prepojenie navrhovaných vodovodov na existujúce verejné vodovody a uzatvorenie vybraných ventilov na trase jestvujúceho verejného vodovodu musí byť uskutočnené odbornými pracovníkmi OZ Nitra. V mieste prepojov navrhovaných vodovodov s jestvujúcimi vodovodmi požadujeme vo vzniknutých uzloch osadenie uzáverov na všetky vetvy.
•	Navrhované vodovodné potrubia požadujeme opatriť medeným vyhľadávacím vodičom s príslušenstvom.
•	V záujmovom území, na parcelách dotknutých navrhovanými prepojmi, požadujeme zriadenie vecného bremena v prospech prevádzkovateľa verejného vodovodu. Predmetné parcely musia zostať verejne prístupné.
•	ZsVS a.s. OZ Nitra vyžaduje prítomnosť odborných pracovníkov pri všetkých prácach, ktoré v ďalšom pracovnom postupe budú zakryté alebo sa stanú neprístupné a k odovzdaniu staveniska.
•	Pred realizáciou predmetnej stavby požadujeme vytýčiť všetky inžinierske siete príslušnými prevádzkovateľmi na základe objednávky stavebníka.
•	Pri realizácii stavby požadujeme dodržať podmienky STN EN 752, STN EN 805 v súbehu a pri križovaní inžinierskych sietí STN 73 6005, vyhlášku č. 684/2006 Z.z. MŽP SR a pásma ochrany inžinierskych sietí §19 Zákona č. 442/2002 Z.z.
•	ZsVS a.s. OZ Nitra požaduje, po vydaní kolaudačného rozhodnutia, stavbu odovzdať OZ Nitra, vrátane príslušnej dokumentácie, skutočného porealizačného zamerania a súvisiacich dokladov.
•	Vyjadrenie ZsVS, a.s. OZ Nitra je platné dva roky od dátumu vystavenia, t.j. do 17.02.2022. Po tomto termíne je nutné požiadať o predĺženie platnosti vyjadrenia.
 
SPP – distribúcia, a. s.
	list č. TD/NS/0118/2020/Ch zo dňa 15. 03. 2020

•	Pred realizáciou zemných prác a/alebo pred začatím vykonávania iných činností, je stavebník povinný požiadať SPP-D o vytýčenie existujúcich plynárenských zariadení prostredníctvom online formuláru zverejneného na webovom sídle SPP-D www.spp-distribucia.sk (časť E-služby),
•	V záujme predchádzania poškodeniam plynárenských zariadení, ohrozeniu ich prevádzky a/alebo prevádzky distribučnej siete, SPP-D vykonáva vytyčovanie plynárenských zariadení do rozsahu 100m bezplatne,
•	Stavebník je povinný oznámiť začatie prác v ochrannom pásme plynárenských zariadení prostredníctvom online formuláru zverejneného na webovom sídle SPP-D www.spp-distribucia.sk najneskôr 3 pracovné dni pred zahájením plánovaných prác. V prípade neoznámenia začatia prác upozorňujeme, že SPP-D môže podať podnet na Slovenskú obchodnú inšpekciu (SOI), ktorá je oprávnená za porušenie povinnosti v ochrannom a/alebo bezpečnostnom pásme plynárenského zariadenia uložiť podľa ustanovení Zákona o energetike pokutu vo výške 300,- € až 150 00,- €. 
•	Stavebník je povinný zabezpečiť prístupnosť plynárenských zariadení počas realizácie stavby z dôvodu potreby prevádzkovania plynárenských zariadení, najmä výkonu kontroly prevádzky, údržby a výkonu odborných prehliadok a odborných skúšok opráv, rekonštrukcie (obnovy) plynárenských zariadení,
•	stavebník je povinný umožniť zástupcovi SPP-D vstup na stavenisko a výkon kontroly realizácie činnosti v ochrannom pásme plynárenských zariadení,
•	stavebník je povinný realizovať zemné práce vo vzdialenosti menšej ako 1,0 m na každú stranu od obrysu nizkotlakového (ďalej ako „NTL) plynovodu a stredotlakového ( ďalej ako „STL“) plynovodu a vo vzdialenosti menšej ako 1,50 m od obrysu vysokotlakového (ďalej ako „VTL“) plynovodu, až po predchádzajúcom vytýčení týchto plynárenských zariadení, a to výhradne ručne, bez použitia strojových mechanizmov, so zvýšenou opatrnosťou, za dodržania STN 73 3050, a to pokiaľ sa jedná o výkopové, ako aj bezvýkopové technológie, 
•	pred realizáciou akýchkoľvek prác vo vzdialenosti menšej ako 1,00 m na každú stranu od obrysu NTL plynovodu a STL plynovodu a vo vzdialenosti menšej ako 1,50 m od obrysu VTL plynovodu, iným spôsobom ako ručne, je stavebník povinný v mieste križovania obnažiť plynárenské zariadenie ručne kopanou kontrolnou sondou pre overenie priestorového uloženia plynárenského zariadenia a taktiež overenie priebehu trasy vŕtacieho (resp. pretláčacieho) zariadenia, pričom technické parametre uvedenej sondy sú neoddeliteľnou prílohou tohto stanoviska,
•	v prípade, ak zemné práce vo vzdialenosti menšej ako 1,00 m na každú stranu obrysu NTL plynovodu a STL plynovodu, nie je možné realizovať výhradne ručne alebo bezvýkopovou metódou s ručne kopanými kontrolnými sondami, stavebník je povinný predložiť SPP-D realizačnú projektovú dokumentáciu a vopred požiadať o stanovenie podmienok na vykonávanie takýchto prác,
•	vykonávanie zemných prác bezvýkopovou metódou bez ručne kopaných kontrolných sond vo vzdialenosti menšej ako 1,50 m od obrysu VTL plynovodu je zakázané,
•	ak pri zemných prácach dôjde k odkrytiu plynárenského zariadenia, je stavebník povinný kontaktovať pred zasypaním výkopu zástupcu SPP-D (p. Ivan Hýbela, email: ivan.hybela@spp-distribucia.sk) na vykonanie kontroly stavu obnaženého plynárenského zariadenia, podsypu a obsypu plynovodu a uloženia výstražnej fólie; výsledok kontroly bude zaznamenaný do stavebného denníka,
•	prístup k akýmkoľvek technologickým zariadeniam SPP-D nie je povolený a manipulácia s nimi je prísne zakázaná, pokiaľ sa na tieto práce nevzťahuje vydané povolenie SPP-D,
•	stavebník je povinný zabezpečiť odkryté plynovody, káble, ostatné inžinierske siete počas celej doby ich proti poškodeniu,
•	stavebník nesmie bez súhlasu SPP-D nad trasou plynovodu realizovať také terénne úpravy, ktoré by zmenili jeho doterajšie krytie a hĺbku uloženia, v prípade zmeny úrovne terénu požadujeme všetky zariadenia a poklopy plynárenských zariadení osadiť do novej úrovne terénu,
•	každé poškodenie zariadenia SPP-D, vrátane poškodenia izolácie potrubia, musí byť ihneď ohlásené SPP-D na tel.č. : 0850 111 727, nedodržanie tejto povinnosti môže viesť k vážnemu ohrozeniu života, zdravia a majetku verejnosti,
•	upozorňujeme, že SPP-D môže pri všetkých prípadoch poškodenia plynárenských zariadení podať podnet na Slovenskú obchodnú inšpekciu (SOI), ktorá je oprávnená za porušenie povinnosti v ochrannom a/alebo bezpečnostnom pásme plynárenského zariadenia uložiť podľa ustanovení Zákona o energetike pokutu vo výške 300,-€ až 150 000,- €, poškodením plynárenského zariadenia môže dôjsť aj k spáchaniu trestného činu všeobecného ohrozenia podľa § 284 a § 285, prípadne trestného činu poškodzovania a ohrozovania prevádzky všeobecne prospešného zariadenia podľa § 286, alebo § 288 zákona č. 300/2005 Z.z. Trestný zákon, 
•	stavebník je povinný pri realizácií stavby dodržiavať ustanovenia Zákona o energetike, Stavebného zákona a iných všeobecne záväzných právnych predpisov, ako aj podmienky uvedené v Zápise z vytýčenia plynárenských zariadení a taktiež ustanovenia Technických pravidiel pre plyn (TPP) najmä TPP 906 01 
•	stavebník je povinný rešpektovať a zohľadniť existenciu plynárenských zariadení a/alebo ich ochranných a/alebo bezpečnostných pásiem,
•	stavebník je povinný pri súbehu a križovaní navrhovaných vedení s existujúcimi plynárenskými zariadeniami dodržať minimálne odstupové vzdialenosti v zmysle STN 73 6005 a TPP 906 01,
•	v zmysle § 79 Zákona o energetike stavebník nesmie bez súhlasu prevádzkovateľa distribučnej siete v ochrannom pásme plynárenských zariadení vykonávať činnosti ako ani umiestňovať stavby, kontrolné šachty, trvalé porasty a pod.,
•	v zmysle § 80 Zákona o energetike stavebník nesmie bez súhlasu prevádzkovateľa distribučnej siete v bezpečnostnom pásme plynárenských zariadení umiestňovať stavby,

Západoslovenská distribučná, a.s.
	list zo dňa 14. 02. 2020

•	Požadujeme dodržanie ochranného pásma všetkých VVN, VN a NN vedení definovaných podľa §43 Zákona o energetike č. 251/2012 Z.z. a o zmene a doplnení niektorých zákonov, s ktorými osoby a mechanizmy vykonávajúce práce súvisiace so stavebnými prácami danej stavby môžu prísť do styku. Zodpovedná osoba na stavbe je povinná vykonať poučenie (oboznámenie) všetkých osôb vykonávajúcich činnosť, alebo zdržujúcich sa na stavbe, o pravidlách bezpečnosti práce v blízkosti VVN, VN a NN vedení.

Slovak Telekom, a.s.
	list č. 6612105670 zo dňa 02. 03. 2021 

V prípade, že zámer stavebníka, pre ktorý podal uvedenú žiadosť, je v kolízii so SEK Slovák Telekom,a.s. a/alebo DIGI SLOVAKIA, s.r.o. alebo zasahuje do ochranného pásma týchto sietí, je stavebník po konzultácii so zamestnancom Slovák Telekom,a.s. povinný zabezpečiť:
•	Ochranu alebo preloženie sietí v zmysle konkrétnych podmienok určených zamestnancom Slovák Telekom.a.s.,
•	Vypracovanie projektovej dokumentácie v prípade potreby premiestnenia telekomunikačného vedenia,
•	Odsúhlasenie projektovej dokumentácie v prípade potreby premiestnenia telekomunikačného vedenia,
•	V lokalite predmetu Vašej žiadosti je oprávnený vykonávať práce súvisiace s preložením sietí (alebo vybudovaním telekomunikačnej prípojky) iba zmluvný partner: Ladislav Zlievsky, zlievsky@zyry.sk, 0907 877907,
•	UPOZORNENIE: V káblovej ryhe sa môže nachádzať viac zariadení (káble, potrubia) s rôznou funkčnosťou.
Pri akýchkoľvek prácach, ktorými môžu byť ohrozené alebo poškodené zariadenia, je žiadateľ povinný vykonať všetky objektívne účinné ochranné opatrenia tým, že zabezpečí:
•	Pred začatím zemných prác vytýčenie a vyznačenie polohy zariadení priamo na povrchu terénu,
•	Preukázateľné oboznámenie zamestnancov, ktorí budú vykonávať zemné práce, s vytýčenou a vyznačenou polohou tohto zariadenia a tiež s podmienkami, ktoré boli na jeho ochranu stanovené,
•	Upozornenie zamestnancov vykonávajúcich zemné práce na možnú polohovú odchýlku ± 30 cm skutočného uloženia zariadenia od vyznačenej polohy na povrchu terénu,
•	Upozornenie zamestnancov, aby pri prácach v miestach výskytu vedení a zariadení pracovali s najväčšou opatrnosťou a bezpodmienečne nepoužívali nevhodné náradie (napr. hĺbiace stroje),
•	Aby boli odkryté zariadenia riadne zabezpečené proti akémukoľvek ohrozeniu, krádeži a poškodeniu vo vzdialenosti 1,5 m na každú stranu od vyznačenej polohy zariadenia,
•	Zhutnenie zeminy pod káblami pred jeho zakrytím (zasypaním),
•	Bezodkladné oznámenie každého poškodenia zariadenia na telefónne číslo12129,
•	Overenie výškového uloženia zariadenia ručnými sondami (z dôvodu, že spoločnosť Slovak Telekom, a.s. a DIGI SLOVAKIA, s.r.o. nezodpovedajú za zmeny priestorového uloženia zariadenia vykonané bez ich vedomia),
•	UPOZORNENIE: V prípade, že počas výstavby je potrebné zvýšiť, alebo znížiť krytie tel. káblov je toto možné vykonať len so súhlasom povereného zamestnanca ST,
V prípade požiadavky napojenia lokality, resp. objektu, na VSST (verejná sieť ST) je potrebné si podať žiadosť o určenie bodu napojenia, (www.telekom.sk).
Žiadame dodržať platné predpisy podľa STN 73 6005 pre priestorovú úpravu vedení v plnom rozsahu.

OÚ Nitra, odbor cestnej dopravy a pozemných komunikácií
	list č. OU-NR-OCDPK-2020/029742-002 zo dňa 21. 07. 2020

•	Pri realizácii predložených zámerov treba dodržať zákon číslo 135/1961 Zb. v nadväznosti na vyhlášku č. 35/1984 Zb., ako i príslušné STN.
•	Počas realizácie stavby žiadame, aby stavebnými úpravami nedošlo k zúženiu súčasnej prejazdnej šírky cesty – t.j. asfaltová vozovka a nespevnená krajnica cesty.
•	Pred realizáciou je nutné požiadať správcu  komunikácie III/1661, Regionálnu správu a údržbu ciest Nitra, a.s. o súhlasné stanovisko,
•	Pri zásahu do vozovkovej časti cestného telesa je nutné požiadať majiteľa komunikácie III/1661, úrad Nitrianskeho samosprávneho kraja o súhlasné stanovisko,
•	Výstavbou nesmie dôjsť k zhoršeniu, resp. narušeniu odvodnenia cestnej komunikácie.
•	Pred realizáciou stavby je potrebné požiadať OU Nitra, OCDPK v zmysle ustanovenia § 8 ods. 1 zákona č. 135/1961 Zb., o povolenie na zvláštne užívanie cesty III/1661, a v zmysle ustanovenia § 3 ods. 5, písm. f) zákona č. 135/1961 Zb. o určenie dočasného dopravného značenia na ceste III/1661, počas realizácie stavebných prác.

Regionálna správa a údržba ciest Nitra a.s.
	list č. 973/2020 zo dňa 16. 07. 2020

•	Stavebnými prácami v súbehu s cestou III/1661 nesmie dôjsť k narušeniu statiky cestného telesa, ani k ohrozeniu bezpečnosti cestnej premávky na ceste III/1661.
•	Nový asfaltový kryt vozovky cesty III/1661 zrealizovaný v roku 2019 z finančných prostriedkov vlastníka cesty – Nitrianskeho samosprávneho kraja nesmie byť stavbou, resp. stavebnými mechanizmami poškodená.
•	Stavebník je zodpovedný za všetky škody a znečistenia vzniknuté na pozemnej komunikácii III/1661 a jej príslušenstve počas stavby a musí ich bezodkladne odstrániť na vlastné náklady.

Úrad Nitrianskeho samosprávneho kraja
	list č. CS 8394/2020, CZ 22486/2020 zo dňa 22. 07. 2020

•	Pri trasovaní prepojovacích vodovodných potrubí žiadame dodržať §18 ods. 3 zákona č. 135/1961 Zb. o pozemných komunikáciách v znení neskorších predpisov, v zmysle  ktorého trasa podzemných vedení musí byť umiestnená mimo teleso cesty III. triedy a cestného pozemku,
•	Realizáciou predmetnej stavby nesmie prísť k zhoršeniu odtokových pomerov cesty III/1661,
•	Výkopové práce realizovať so súčasným pažením, aby nebola ohrozená stabilita cestného telesa cesty III. triedy,
•	Spätnú úpravu výkopových rýh vykonať podľa predloženej PD (výkres E.7 Uloženie potrubia v ryhe) za postupného zhutňovania po vrstvách v hrúbke max. 30cm v zmysle platnej STN,
•	Stavebnými prácami nesmie byť ohrozená bezpečnosť a plynulosť cestnej premávky,
•	Nepovoľujeme postavenie strojov zapätkovaním na vozovku cesty III. triedy ani skladovanie materiálu na vozovke, aby nedošlo k jej narušeniu,
•	V tejto súvislosti upozorňujeme, že stavebník zodpovedá za škody vzniknuté na cestnom telese a jeho príslušenstve v dôsledku zanedbania svojich povinností v zmysle §9 ods. 4 a 5 zákona č. 135/1961 Zb. o pozemných komunikáciách a v prípade ich nedodržania budeme požadovať náhradu škôd,
•	Pri realizácii predmetnej stavby žiadame dodržať požiadavky určené vo vyjadrení správcu cesty, Regionálnej správy a údržby ciest Nitra a.s.

Slovenský pozemkový fond
	list č. SPFZ048840/2020, SPFS75820/2020 zo dňa 20. 04. 2020

•	Ide o stavbu vo verejnom záujme, pre ktorú možno pozemok vyvlastniť alebo vlastnícke práva k nemu obmedziť v zmysle § 108 Stavebného zákona
•	Stavebník na dotknutý pozemok NV najneskôr do vydania kolaudačného rozhodnutia stavby zriadi vecné bremeno, ktoré bude zapísané v príslušnom katastri nehnuteľností, a to odplatne v prospech SPF. Súčasťou zmluvy o zriadení vecného bremena bude na náklady stavebníka vyhotovený geometrický plán podľa skutočného vedenia a uloženia stavby
•	SPF súhlasí so zmenou Stavby za podmienky, že nebudú ňou dotknuté iné pozemky, s ktorými nakladá a spravuje SPF
•	K realizácii stavby na pozemok NV predloží súhlas užívateľa pozemku NV
•	Po dokončení Stavby bude pozemok NV daný do pôvodného stavu tak, aby mohol byť využívaný na doterajší účel. V prípade spôsobenia škôd ich stavebník odstráni na svoje náklady
•	Stanovisko SPF nie je zmluvou o budúcej zmluve ani inou dohodou medzi SPF a žiadateľom, na základe ktorej by bol SPF v budúcnosti povinný dotknutý pozemok NV previesť na žiadateľa, zároveň žiadnym spôsobom neobmedzuje SPF v nakladaní s dotknutým pozemkom NV
•	Všetky náklady, ktoré žiadateľ v súvislosti s konaním vynaloží, sú jeho vlastnými nákladovými položkami. 

Povinnosti investora:

1.	Oznámiť orgánu štátnej vodnej správy začiatok a ukončenie stavebných prác.
2.	Zmeny, ktoré by sa ukázali v priebehu výstavby ako nutné a v značnej miere by menili technické riešenie, je potrebné vopred prerokovať s tunajším úradom.
3.	Nahradiť škody spôsobené pri výstavbe a prevádzke vodnej stavby, v zmysle ustanovení Občianskeho zákonníka.
4.	Po vybudovaní vodnej stavby stavebník požiada orgán štátnej vodnej správy o kolaudáciu a uvedenie stavby do užívania.
5.	Na kolaudačnom konaní predložiť: 
•	Atesty použitých výrobkov a materiálov (v zmysle zák. č. 436/2001 Z. z. o technických požiadavkách na výrobky a o posudzovaní zhody a o zmene a doplnení niektorých zákonov), doklady o výsledkoch predpísaných skúšok v zmysle platných STN, doklady o spôsobilosti prevádzkových zariadení na plynulú a bezpečnú prevádzku.
•	Doklad o nakladaní so vzniknutým odpadom počas výstavby resp. doklad o zhodnotení alebo zneškodnení vzniknutého odpadu počas realizácie uvedenej investície.
•	Plán skutočného vyhotovenia stavby.
•	Porealizačné zameranie stavby vypracované oprávneným geodetom, predložiť                        na kolaudačnom konaní.
6.	Na kolaudácii predložiť prevádzkový poriadok vodnej stavby.                   	

Všeobecné  ustanovenia:

1.	Práva a povinnosti vyplývajúce z povolenia, ktoré bolo vydané na účel spojený s užívaním určitého nehnuteľného majetku prechádzajú na ďalšieho nadobúdateľa, prípadne užívateľa, pokiaľ tento majetok bude slúžiť svojmu účelu. Ďalší  nadobúdatelia, prípadne užívatelia sú povinní oznámiť orgánu štátnej vodnej správy, že došlo k prevodu majetku, s ktorým bolo spojené povolenie a to do dvoch mesiacov od jeho uskutočnenia,  v súlade s ust. § 22 ods. 1 zákona o vodách.
2.	Tunajší úrad môže udelené povolenie zmeniť, alebo zrušiť z vlastného podnetu, alebo na návrh po vykonanom konaní podľa § 24 zákona o vodách, ak by to vyžadoval iný, dôležitejší záujem.

Rozhodnutie o námietkach účastníka konania:

	Na vodoprávnom konaní účastníci konania nevzniesli žiadne námietky ani pripomienky.

O d ô v o d n e n i e

	Stavebník: Západoslovenská vodárenská spoločnosť, a.s., Nábrežie za hydrocentrálou 4, 949 60 Nitra požiadal dňa 19. 04. 2021 tunajší úrad o vydanie povolenia podľa § 26 zákona o vodách na vodnú stavbu „Nitrianske Hrnčiarovce – prepojenie vodovodu a vytvorenie tlakových pásiem“  
v rozsahu stavby:
•	SO 01 Prepojenie vodovodu
o	 Prepoj č. 1 – HDPE PE 100 – D160/9,5 – 13,00 m
o	 Prepoj č. 2 – HDPE PE 100 – D110/6,6 – 76,80 m
o	 Prepoj č. 3 – HDPE PE 100 – D110/6,6 – 77,00 m
 
Projektová dokumentácia pre stavebné povolenie rieši vytvorenie dvoch tlakových pásiem: horné tlakové pásmo, ktoré je zásobované z VDJ a ATS Nitrianske Hrnčiarovce a dolné tlakové pásmo, ktoré je zásobované z VDJ Zobor. Budú zrealizované tri prepoje, trasa vodovodného potrubia je navrhnutá pod miestnou komunikáciou a chodníkom. Stavba sa nachádza v obci Nitrianske Hrnčiarovce.

OÚ Nitra oznámil začatie vodoprávneho konania uvedenej stavby listom č. s.: OU-NR-OSZP3-2021/019221-002 zo dňa 31. 05. 2021 doporučene všetkým jemu známym účastníkom konania a dotknutým orgánom formou verejnej vyhlášky. Táto vyhláška bola vyvesená na tunajšom úrade od 31. 05. 2021 do 14. 06. 2021, na webovom sídle tunajšieho úradu od 31. 05. 2021 do 14. 06. 2021 a na úradnej tabuli obce Nitrianske Hrnčiarovce od 03. 06. 2021 do 21. 06. 2021. V týchto termínoch neboli podané na tunajší úrad žiadne námietky ani pripomienky.
  
Keďže boli stavebnému úradu dobre známe pomery staveniska a žiadosť poskytovala dostatočný podklad pre posúdenie navrhovanej stavby, tunajší úrad vyššie uvedeným listom súčasne upustil od miestneho zisťovania a ústneho pojednávania. 

V rámci tohto stavebného konania boli doložené nasledovné doklady:
•	Žiadosť o vydanie stavebného povolenia
•	Projektová dokumentácia
•	Potvrdenie o zaplatení správneho poplatku
•	Súhlas podľa § 120 zákona č. 50/1976 o územnom plánovaní a stavebnom poriadku v znení neskorších predpisov
•	Územné rozhodnutie
•	Výpis z katastra nehnuteľností
•	Kópia katastrálnej mapy
•	Stanovisko Slovenského pozemkového fondu
•	Zmluva o zriadení vecného bremena
•	Uznesenie obce Nitrianske Hrnčiarovce
•	Záväzné stanovisko obce Nitrianske Hrnčiarovce
•	Stanovisko Krajského pamiatkového úradu Nitra
•	Vyjadrenie Regionáneho úradu verejného zdravotníctva Nitra
•	Vyjadrenie – ZsVS, a.s.
•	Vyjadrenie – SPP-distribúcia, a.s.
•	Vyjadrenie – Západoslovenská distribučná, a.s.
•	Vyjadrenie – Slovak Telekom, a.s.
•	Vyjadrenie – Regionálna správa a údržba ciest Nitra a.s.
•	Vyjadrenie – Úrad Nitrianskeho samosprávneho kraja
•	Vyjadrenie – Michlovský, spol. s.r.o.
•	Vyjadrenie – ORHaZZ v Nitre
•	Vyjadrenie – OU Nitra – odbor krízového riadenia
•	Vyjadrenie – OU Nitra – odbor cestnej dopravy a pozemných komunikácií
•	Vyjadrenie – Ministerstvo obrany Slovenskej republiky, agentúra správy majetku
•	Vyjadrenie OU Nitra OSZP3
a)	Oddelenie štátnej vodnej správy
b)	Oddelenia odpadového hospodárstva
c)	Oddelenie ochrany prírody a krajiny

Nakoľko predložené stanoviská dotknutých orgánov štátnej správy, organizácii a účastníkov konania neboli záporné ani protichodné, tunajší úrad konštatuje, že uskutočnením (ani budúcim užívaním) stavby nie sú pri splnení stanovených podmienok ohrozené vodné pomery ani všeobecné záujmy spoločnosti, ani neprimerane obmedzené resp. ohrozené práva a právom chránené záujmy účastníkov konania.  

Na základe horeuvedeného a predložených dokladov tunajší úrad vyhovel žiadosti tak, ako sa uvádza vo výroku tohto rozhodnutia. 

Žiadateľ uhradil správny poplatok kolkovou známkou v hodnote 200 € v zmysle položky                   60 písm. g) zák. č. 145/1995Z. z. o správnych poplatkoch v znení neskorších predpisov.

P o u č e n i e

Toto rozhodnutie má povahu verejnej vyhlášky podľa § 26 zákona č. 71/1967 Zb. o správnom konaní /správny poriadok/ v znení neskorších predpisov a musí byť vyvesené po dobu 15 dní             na úradnej tabuli obce Nitrianske Hrnčiarovce, na úradnej tabuli Okresného úradu Nitra a webovom sídle Okresného úradu Nitra. Posledný deň vyvesenia oznámenia je dňom jeho doručenia pre neznámych účastníkov konania.

Proti tomuto rozhodnutiu sa možno odvolať podľa § 53 a § 54  zákona č. 71/1967 Zb. o  správnom konaní (správny zákon) v znení neskorších predpisov v lehote do 15 dní odo dňa jeho doručenia. Odvolanie sa podáva na OÚ Nitra,  Štefánikova tr. 69,  949 01 Nitra. 

Toto rozhodnutie je podľa § 177 a nasl. zákona č. 162/2015 Z. z. Správny súdny poriadok preskúmateľné súdom po nadobudnutí právoplatnosti.

                                                                                                Ing. Jana Latečková 
                                                                                                    Vedúca odboru

Doručuje sa:
Účastníkom konania:
1.	Západoslovenská vodárenská spoločnosť a.s., Za hydrocentrálou 4, 949 01 Nitra
2.	Obec Nitrianske Hrnčiarovce, Jelenecká 74, 951 01 Nitrianske Hrnčiarovce
3.	Slovenský pozemkový fond – Bratislava, Búdkova č. 36, 817 15 Bratislava
4.	Obec Nitrianske Hrnčiarovce – Úradná tabuľa

                                                                                ............................                  ..........................
                                                                                  vyvesené dňa                          zvesené dňa
                                                                                  
                                  Pečiatka a podpis:

5.	Okresný úrad Nitra – webové sídlo              
                                                                   
		............................                  ..........................
                                                                        vyvesené dňa                          zvesené dňa

	Pečiatka a podpis:

6.	  Okresný úrad Nitra - Úradná tabuľa              

                                                                                ............................                  ..........................
                                                                                  vyvesené dňa                          zvesené dňa
                                                                                 
                                Pečiatka a podpis:

Dotknutým orgánom štátnej správy, obci a správcom IS: 
7.	Krajský pamiatkový úrad v Nitre, Námestie J. Pavla II. 8, 949 01 Nitra 
8.	SPP – Distribúcia, a.s., Mlynské nivy 44/b, 825 11  Bratislava
9.	Slovak Telekom, a.s, Bajkálská 28, 817 62 Bratislava
10.	Západoslovenská distribučná a.s., Čulenova 6, 816 47 Bratislava
11.	Západoslovenská vodárenská spoločnosť a.s., Za hydrocentrálou 4, 949 01 Nitra
12.	Okresný úrad Nitra, Odbor cestnej dopravy a pozemných komunikácií, Štefánikova tr. 69, 949 01 Nitra
13.	Regionálna správa a údržba ciest Nitra a.s., Štúrova ulica č. 147, 949 65 Nitra
14.	Úrad Nitrianskeho samosprávneho kraja, Rázusova 2A, 949 01 Nitra
15.	Regionálny úrad verejného zdravotníctva v Nitre, Štefánikova 58, 949 63 Nitra
16.	Projektant: Ing. Bohuš Malík, ZsVS, a.s., Nábrežie za hydrocentrálou 4, 949 60 Nitra
17.	OÚ Nitra - k spisu